stanford-oval/wikipedia huggingface dataset:
Pioneer 0
Laukaisu > Suunniteltu Kuun kiertorata

Alkuperäisen suunnitelman mukaan luotaimen piti matkata 2,6 päivää Kuun suuntaan, jonka jälkeen luotaimen rakettimoottori olisi käynnistynyt ja asettanut Pioneer 0:n 29 000 kilometrin korkuiselle Kuun kiertoradalle. Luotaimen oli suunniteltu operoivan Kuun kiertoradalla noin kahden viikon ajan.
Laukaisu > Laukaisualus

Pioneer 0:n laukaisualus oli STL:n suunnittelema ja kokoama Able 1 -kantoraketti. STL:n suunniteludokumenteissa Pioneer 0:aa kutsuttiin "kantoraketin neljänneksi vaiheeksi".
Laukaisu > Laukaisualus > Ensimmäinen vaihe

Able 1:n ensimmäinen vaihe oli Yhdysvaltain ilmavoimien muunneltu petrolia sekä nestehappea käyttävä Thor -keskipitkän matkan ballistinen ohjus (IRBM) numero 127. Thorin oli valmistanut Douglas Aircraft Company. Moottorinaan se käytti Rocketdynen MB-3-rakettimoottoria. Ensimmäisen vaiheen polttoaika oli 2 minuuttia 45 sekuntia. IRBM oli korkeudeltaan 18,42 metriä ja halkaisijaltaan 2,44 metriä. Täyteen tankattuna ensimmäinen vaihe painoi 49 337 kg. Thorin ydinkärki korvattiin Douglas Aircraft Companyn valmistamalla Vanguard-kantoraketin toisen ja kolmannen vaiheen muokatuilla versiolla.
Laukaisu > Laukaisualus > Toinen ja kolmas vaihe

Able 1:n toista vaihetta STL oli muokannut lyhentämällä sitä ja vaihtamalla sen rakettimoottorin tehokkaampaan UDMH:ta sekä typpihappoa polttavaan rakettimoottoriin. Aerojetin valmistama toinen vaihe oli korkeudeltaan 6,57 metriä ja leveydeltään 0,84 metriä. Polttoaika oli 115 sekuntia. Kolmas vaihe oli Allegany Ballistics Laboratoryn valmistama Altair X248-A3. Sen X-248-rakettimoottori oli päällystetty lasikuidulla. Kolmas vaihe olisi palanut 38 sekunnin ajan. Able 1:n korkeus oli 26,8 metriä ja suurin lentoonlähtöpaino 5 080 kilogrammaa. Toinen ja kolmas vaihe koottiin ja testattiin STL:n Ramo-Wooldridge-hallissa, Los Angelesin kansainvälisellä lentoasemalla. Nokkakartio peitti kantoraketin kolmannen vaiheen ja Able 1:n kärkeen asennetun Pioneer 0:n. Nokkakartio oli tarkoitus irroittaa kantoraketin toisen vaiheen aikana.
Luotaimen tehtävät

Luotaimen tehtäviä olivat:
mitata Kuun ja Maan magneettikenttiä
tutkia mikrometeoroidien sekä avaruuspölyn tiheyttä
mitata taivaankappaleiden sisäisiä lämpötiloja
kuvata Kuun Maahan näkymätöntä puolta
Rakenne > Tutkimuslaitteisto

| Laite | Käyttötarkoitus | Massa (kg) | Valmistaja | Huom>  | Lähteet |
| --- | --- | --- | --- | --- | --- |
| Infrapunatelevisiokamera | Laitteen tarkoitus oli ottaa alkeellisia kuvia Kuun pinnasta. | 3,7 | Naval Ordnance Test Station | Identtinen versio kamerasta oli asennettu Pioneer 1:een. Muita nimiä laitteelle olivat Lunar TV Scanner sekä Naval Ordnance Test Station TV System. |  |
| Magnetometri | Laite oli tarkoitettu Maan ja Kuun magneettikenttien mittaamiseen. Luotaimen suunnitteluaikana ei tiedetty, oliko Kuulla magneettikenttää, joten Pioneer 0:n magnetometri olisi voinut selvittää asian. Maan magneettikentän sekä mahdollisen Kuun magneettikentän tutkiminen oli luotaimen aikana geo- ja astrofysiikan tärkeä aihe. | 0,44 |  | Identtinen versio magnetometristä oli asennettu Pioneer 1:een. Toinen nimi laitteelle oli Single Axis Search-Coil Magnetometer. |  |
| Mikrometeoroiditutka | Laitteen tarkoitus oli tutkia mikrometeoroidien tiheyttä Kuun läheisyydessä sekä luoda kartta Kuun läheisyydessä olevista mikrometeoroideista. |  | Air Force Cambridge Research Laboratory ja STL | Identtinen versio mikrometeoroiditutkasta oli asennettu Pioneer 1:een. |  |
Tutkimuslaitteiston yhteismassa oli 11,3 kg.
Project Able-1:n seuraaviin luotaimiin, Pioneer 1:een ja 2:een, oli asennettu Pioneer 0:n tutkimuslaitteiston lisäksi ionisaatiokammio sekä Pioneer 2:een kosmisen säteilyn teleskooppi.
Seuranta- ja ohjausjärjestelmä

Project Able-1 -luotainten (Pioneer 0, -1 ja -2) seurantaan ja ohjaukseen tarvittiin uusi järjestelmä. Vaikka luotaimen seuranta- ja ohjausjärjestelmätiimi käytti olemassaolleita järjestelmiä hyödykseen, niiden kantama ei riittänyt yli 644 000 kilometrin matkalle. Seuranta- ja ohjausjärjestelmätiimi koostui Yhdysvaltain ilmavoimien Air Force Ballistic Missile Divisionista, STL:stä, Yhdysvaltain maavoimien Army Ballistic Missile Agencysta sekä Jet Propulsion Laboratorysta. Olemassa olleet järjestelmät olivat Naval Research Laboratoryn Vanguard-ohjelmalle valmistettu Minitrack-järjestelmä sekä Jet Propulsion Laboratoryn Explorer-satelliitteja varten valmistettu Microlock-järjestelmä. Kuuluotaimen seuranta- ja ohjausjärjestelmä erosi olemassa olleista järjestelmistä siten, että toisin kuin satelliiteissa, kuuluotaimen sijainti sekä nopeus piti tietää tarkasti, jotta Maasta pystyttäisiin antamaan komento kuuluotaimelle sytyttää sen rakettimoottori oikeaan aikaan, että luotain pystyisi hidastamaan nopeuttaan ja siten pääsemään Kuun kiertoradalle. Ennen Pioneer 0:aa satelliiteihin pystyi olemaan yhteydessä pelkästään silloin, kun satelliitti oli aseman yläpuolella. Satelliitit kiersivät Maata 90 minuutin välein, joten tämä ei tuottanut ongelmia. Välimatkat kuuluotaimen ja Maan välillä olivat paljon suuremmat, ja yhteyden saaminen luotaimeen olisi kestänyt liian kauan. Pioneer 0 edellytti siis ensimmäistä maailmanlaajuista seuranta- ja ohjausjärjestelmäverkostoa. Uudet seuranta- ja ohjausjärjestelmäasemat oli suunnattava oikein tarvittavia seuraus- ja ohjaustapahtumia varten.
Helmikuun lopussa STL:n varajohtaja Rube Mettler ja Air Force Ballistic Missile Divisionin varakomentaja prikaatikenraali Osmond J. Ritland alkoivat keskustelemaan Project Able-1 -luotainten uusista seuranta- ja ohjausjärjestelmäasemista. 27. maaliskuuta 1957 STL ja Air Force Ballistic Missile Division alkoivat rakentaa uutta ensisijaista seuranta- ja ohjausjärjestelmäasemaa kuuluotaimille Havaijin saaren eteläisimpään osaan, South Pointiin. Lisäksi Cape Canaveraliin, Cable & Wireless, LTD:n antennialueelle Singaporeen, Floridan Melbourneen, Kalifornian Redondo Beachiin sekä Alabaman Huntsvilleen asennettiin antenneja ja laitteistoa kuuluotaimen seuranta- ja ohjausjärjestelmälle. Air Force Ballistic Missile Division teki sopimuksen Englannissa sijaitsevan Manchesterin yliopiston kanssa, jotta se voisi käyttää Jodrell Bankin radioteleskooppia Pioneer 0:n paikannus- ja telemetriatietojen keräämiseen ennennäkemättömiltä etäisyyksiltä avaruudesta. STL lisäsi Jodrell Bankiin muun muassa valvontahuoneen henkilökunnan määrää. Air Force Ballistic Missile Division teki samankaltaisen sopimuksen Massachusetts Institute of Technologyn Millstone Hillissä, Marylandissa sijaitsevan radioteleskoopin käytöstä. Myös Minitrack-järjestelmää käytettiin Pioneer 0:n lennolla sekä sen seuraajien Pioneer 1:n ja -2:n lennoilla.
Palomarin observatorion teleskoopilla yritettiin kuvata luotainta, mutta yritys epäonnistui.
Ennätyksiä

Vaikka Pioneer 0 tuhoutui pian laukaisun jälkeen se sai saavutettua monia ennätyksiä, muun muassa:
ensimmäinen Yhdysvaltain ilmavoimien laukaisuyritys avaruuteen
ihmiskunnan ensimmäinen yritys laukaista luotain matalan Maan kiertoradan ulkopuolelle
ihmiskunnan ensimmäinen yritys saada luotain Kuun kiertoradalle
ensimmäinen yritys kuvata Kuuta avaruusluotaimella
ensimmäinen yritys kerätä avaruusluotaimella tietoa toisesta taivaankappaleesta kuin Maasta
ensimmäinen yritys mitata mikrometeoroidien tiheyttä avaruudessa
Huomatukset

↑  Singaporen seuranta- ja ohjausjärjestelmäasema osallistui pelkästään Pioneer 1:n laukaisuun, koska Pioneer 0:n ja -2:n lentoreitit eivät kulkeneet Singaporen yli.
Kirjallisuutta

Siddiqi, Asif A.: Beyond Earth: A Chronicle of Deep Space Exploration, 1958–2016. s. 5. NASA History Office. ISBN 978-1-62683-043-1 (Verkkoversio) (englanniksi)
Aiheesta muualla

Kuvia
Kuvia Pioneer 0-2 luotaimista STL:n arkistossa
Lisää kuvia Pioneer 0-2 luotaimista STL:n arkistossa
Kuva Pioneer 0:n laukaisusta ja räjähdyksestä
Pioneer-ohjelma
Pioneer 0
Pioneer 1
Pioneer 2
Pioneer 3
Pioneer 4
Pioneer P-1 (W)
Pioneer P-3 (X)
Pioneer P-30 (Y)
Pioneer P-31 (Z)
Pioneer 5 (P-2)
Pioneer 6, 7, 8 ja 9
Pioneer E
Pioneer 10
Pioneer 11
Pioneer H
Pioneer Venus -ohjelma
| n k Kuun valloituksen aikajana |
| --- | --- |
  Neuvostoliitto   Yhdysvallat   Japani   Kiina   Eurooppa   Intia

  Neuvostoliitto   Yhdysvallat   Japani   Kiina   Eurooppa   Intia
Redondo Beachin sijainti Kaliforniassa punaisella.
Pioneer 0:n laukaisu Able 1 -kantoraketilla
Pioneer 0:n seuraajasta Pioneer 1:stä tehty kopio. Luotaimet ulkomuodoltaan identtiset.
Ajokortti Suomessa

Vuonna 2013 käyttöön otettu Suomen ajokortti, jossa on uudentyyppinen CLI-linssi.
Suomessa nykyisin myönnettävä ajokortti on Euroopan unionin ajokorttimallin mukainen. Ajokortit ovat olleet yhdenmukaiset koko EU:n alueella vuodesta 2013 alkaen. Ajokorttimalli päivittyy muutaman vuoden välein, ja siihen lisätään muun muassa uusia turvatekijöitä. Suomessa on kuitenkin edelleen käytössä suuri määrä EU-aikaa edeltäviä ajokortteja. Ennen vuotta 2013 myönnetyillä korteilla saa ajaa korkeintaan vuoteen 2033. Ajokortin myöntää Suomessa Liikenne- ja viestintävirasto Traficom.
Suomessa ajokorttia käytetään yleisesti myös henkilöllisyyden todistamiseen, vaikka sillä ei olekaan virallista henkilötodistuksen asemaa. Kaikissa tilanteissa ajokorttia ei kuitenkaan hyväksytä henkilöllisyystodistukseksi.
Historia

Ajokortti tuli autoilijoille pakolliseksi Suomessa vuonna 1922. Tätä ennen autoilun harrastajat olivat hankkineet ajolupia vapaaehtoisesti. Ensimmäinen ajokortin haltija Suomessa oli tiettävästi maisteri Yrjö Weilin, joka hankki korttinsa 1907. Ensimmäiset autokoulut aloittivat toimintansa 1910-luvulla. Eduskunta hyväksyi vuonna 1922 asetuksen automobiililiikenteestä, joka sisälsi määräykset myös kuljettajatutkinnosta. Asetuksen 11. pykälän mukaan auton kuljettajaksi kelpuutettiin henkilö, joka ”katsastusmiehen antamalla todistuksella on osoittanut olevansa täysin perehtynyt automobiilin rakenteeseen, hoitoon ja ohjaukseen, nauttii kansalaisluottamusta ja on tunnettu raittiiksi elämässään, säännölliseksi ja luotettavaksi, omaa hyvän näkö- ja kuuloaistin eikä sairasta sellaista tautia tai vikaa, joka tekee hänet sopimattomaksi kuljettajan toimeen”. Ajokortin myöntämisen edellytyksenä olevan kuljettajatutkinnon teoriaosuus suoritettiin aluksi suullisena kuulusteluna. Suoritettujen kuljettajatutkintojen ja ajokorttien määrä kasvoi 1950-luvulta lähtien hyvin voimakkaasti ja vuonna 1961 suullinen kuulustelu korvattiin kirjallisilla kysymyksillä.
1970-luvulle saakka auton ajokortit jaettiin yksityis- ja ammattiajokortteihin; jälkimmäinen vaadittiin siltä, joka kuljetti henkilö-, paketti- tai kuorma-autoa ammattimaisessa liikenteessä tai hankki pääasiallisen toimeentulonsa autonkuljettajana toisen palveluksessa sekä siltä, joka kuljetti linja-autoa. Vaatimukset ammattiajokortin saamiseksi olivat yksityisajokorttia tiukemmat mm. auton rakenteen ja sitä koskevien määräysten tuntemisen osalta. Vuoteen 1969 saakka oli voimassa määräys, jonka mukaan ammattiajokorttia ei voitu myöntää henkilölle, joka oli menettänyt kansalaisluottamuksensa. Vuonna 1972 voimaan tulleen ajokorttiasetuksen nojalla ajokortit luokiteltiin kirjaintunnuksin sen mukaan, millaisia ajoneuvoja kukin ajokortti oikeutti kuljettamaan. Vuoden 2001 tietojen mukaan naisista 86 % ja miehistä 93 % hankkii Suomessa ajokortin alle 26-vuotiaana. Nykyiset ajokorttia koskevat määräykset sisältyvät vuonna 2013 voimaan tulleeseen ajokorttilakiin, joka korvasi vuodelta 1990 peräisin olleen ajokorttiasetuksen. Vuoden 2016 alussa ajokortti- ja ajokorttilupa-asiat siirtyivät poliisilta Liikenteen turvallisuusvirasto Trafin vastuulle.
Ajokorttilupa ja ajokortin edellytykset

Ajokorttiluvan saamiseksi on myös täytettävä tietyt laissa ja EU-direktiiveissä määritellyt terveysvaatimukset, mm. näöntarkkuuden osalta.
Ajokorttilupaa haettaessa täytyy toimittaa enintään puoli vuotta vanha lääkärintodistus tai vakuuttaa täyttävänsä ajokorttiluvan terveysvaatimukset hakiessa mopon, mopoauton, traktorin, moottoripyörän tai henkilöauton eli ryhmän 1 ajokorttia.
30.11.2011 asetettiin voimaan uusi säädös, joka lähtökohtaisesti epää ajo-oikeuden päihderiippuvaiselta niissä kulkuneuvoissa, joissa ei ole alkolukkoa.
Teoria- ja ajo-opetus

Ajokortin myöntämisen edellytyksenä olevaa opetusta järjestetään autokouluissa, liikennealan koulutusta järjestävissä oppilaitoksissa ja puolustusvoimissa. Ajokortin saamiseksi vaadittavat teoria- ja ajo-opetuksen voi suorittaa myös harjoitusluvalla tai opetusluvan saaneen henkilön opettamana.
Ajokorttiuudistus

Suomalaista ajokorttijärjestelmää  uudistettiin uudella ajokorttilailla vuonna 2013. Uudistuksia olivat mm.
ajokorttien voimassaoloajan lyhentäminen, ts. fyysinen ajokortti pitää uudistaa, autokoulua ei tarvitse käydä uudelleen
mopokortti edellyttää koulutusta,
lisätään uusia rikkomuksia kieltoharkintaan (esim. matkapuhelimen käyttö ajon aikana voisi johtaa ajo-oikeuden perumiseen) sekä
kaikkien ajokorttien ulkoasun muuttaminen EU:n ajokorttidirektiivin mukaiseksi.
Myöhemmin 1.7.2018 astui voimaan uusi ajokorttiuudistus, joka teki muutoksia kuljettajatutkintoon. Uudistuksen myötä pakollisen opetuksen määrä väheni ja tutkinnon merkitys kasvoi.
Konstaapeli V. Laitinen tarkistaa Arttur Lindemanin ajokortin (1928).
Kylie Jenner

| Kylie Jenner |
| --- | --- |
Kylie Jenner vuonna 2021 Kylie Jenner vuonna 2021
Henkilötiedot
Koko nimi:  Kylie Kristen Jenner
Syntynyt: 10. elokuuta 1997 (ikä 27) Los Angeles, Kalifornia
Ammatti:  televisiopersoona, seurapiirihenkilö, malli, yrittäjä
Puoliso:  Tyga (2014–2017)  Travis Scott (2017–2019)  Timothée Chalamet (2023-)
Lapset:  2
Näyttelijä
Taiteilijanimet:  King Kylie
Aktiivisena:  2007–
Merkittävät roolit:  Kylie – Kardashianit
 Nimikirjoitus
Aiheesta muualla
Viralliset kotisivut
IMDb 
Kylie Kristen Jenner (s. 10. elokuuta 1997) on yhdysvaltalainen televisiopersoona, seurapiirihenkilö ja malli. Los Angelesissa Kaliforniassa syntynyt ja kasvanut Jenner tunnetaan parhaiten E!-kanavan tositelevisio-ohjelmasta Kardashianit ja 2017 lanseeratusta tositelevisio-ohjelmasta Life of Kylie, joka myös tulee E!-kanavalta. Vuonna 2014 Time-lehti nimesi Kylien ja tämän sisaren Kendall Jennerin 25 vaikutusvaltaisimman teinin joukkoon. Vuoden 2018 lopussa Jennerillä oli Twitterissä yli 25 ja Instagramissa yli 200 miljoonaa seuraajaa. Hänellä on myös oma kosmetiikka- ja muotiyritys Kylie Cosmetics.
Elämäkerta > Nuoruus

Kylie Jenner syntyi 10. elokuuta 1997 Los Angelesissa, Kaliforniassa. Kylien vanhemmat ovat Kris Jenner ja  Caitlyn Jenner (ennen Bruce Jenner). Jennerillä on yksi biologinen isosisko Kendall Jenner, neljä vanhempaa sisarpuolta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa sisarpuolta isänsä puolelta Cassandra Marino, Burt Jenner, Brandon Jenner ja Brody Jenner.
Kylie Jennerin vanhemmat erosivat vuonna 2015.
Elämäkerta > Ura ja opiskelu

Jenner kävi Sierra Canyon Schoolia, jossa hän oli cheerleading-joukkueessa. Vuonna 2012 Kylie ja Kendall päättivät, että kotiopetus on parempi vaihtoehto, ja Jenner liittyi kotiopetusohjelmaan, josta hän sai highschool-todistuksen kesäkuussa 2015 Laurel Springs Schoolista.
Kardashianien perhe tuli tunnetuksi tositelevisio-ohjelmasta Kardashianit. Hyvin suosituksi tulleen ohjelman alkaessa hän oli vasta 10-vuotias. Jenner sai sittemmin laajan seuraajakunnan sosiaalisessa mediassa, kuten Instagramissa. Toukokuussa 2022 Jennerin tili oli Instagramin kolmanneksi seuratuin. Marraskuussa 2015 hän alkoi myydä omalla brändillään huulipunaa. Kauneustuotteita alettiin myydä sittemmin nimellä Kylie Cosmetics, jonka sanottiin tuottaneen Jennerille 630 miljoonan dollarin omaisuuden parissa vuodessa. Talouslehti Forbes julisti hänet vuonna 2019 maailman nuorimmaksi itse uransa luoneeksi miljardööriksi. Lehti perui kuitenkin päätöksen vuonna 2020. Lehden mukaan Kardashianien perhe oli antanut väärän ja liitoitellun kuvan Kylie Cosmeticsin liikevaihdosta. Jenner kiisti johtaneensa lehteä harhaan.
Elämäkerta > Kylie Jennerin kirjat

Rebels: City of Indra (2014)
Elämäkerta > Yksityiselämä

Jennerillä on räppäri Travis Scottin kanssa vuonna 2018 syntynyt tytär nimeltä Stormi Webster. Syyskuussa 2021 Jenner julkaisi Instagram-tilillään videon, jolla kertoi parin odottavan toista yhteistä lastaan. Poikalapsi syntyi helmikuussa 2022. Poika sai ensin nimekseen Wolf, mutta maaliskuussa 2022 Jenner ilmoitti, että vaihtavat nimen, koska se ei tuntunut sopivalta.  uudeksi nimeksi tuli Aire Webster.lähde?
Filmografia > Omana itsenään televisiossa

| Vuosi | Televisiosarja |
| --- | --- |
2007–: E! Rikkaat Kardashianit 
2010, 2013: Kourtney and Khloé take Miami
2012: Huippumalli haussa
2012: Million Dollar Closets
2014: Deal with It
2014: Much Music Video Awards
2014: Kourtney and Khloé Take The Hamptons
2014: Ridiculousness
2015: I Am Cait
2015: Kingin' with Tyga
Filmografia > Musiikkivideot

|  | Kappale | Artisti | Rooli |
| --- | --- | --- | --- |
| 1. | Find That Girl | The Boy Band Project | Rakkauden kohde |
| 2. | Recognize | PartyNextDoor  | Kylie Jenner |
| 3. | Blue Ocean | Jaden Smith | Kylie Jenner |
| 4. | Stimulated | Tyga | Rakkauden kohde |
| 5. | Dope'd Up | Tyga | Rakkauden kohde |
| 6. | I'm Yours | Justine Skye | Karaoke laulaja |
| 7. | WAP | Cardi B feat. Megan Thee Stallion | Kylie Jenner |
Käännös suomeksi
New beat

| New beat |
| --- | --- |
Alkuperä:  EBM, acid house, tekno, Hi-NRG, synthpop, new wave, dark wave, industrial, post-punk
Alkuperämaa:   Belgia
Kehittymisen ajankohta:  1980-luvun loppu
Tyypillisiä soittimia:  kosketinsoitin, syntetisaattori, rumpukone, sekvensseri, sähkörummut
Kehittyneitä tyylilajeja / suuntauksia:  rave music, Hardcore (elektroninen musiikki) ,   Eurodance (fuusiogenre), Goa trance, Hard trance, Hardtechno, Hardstyle, Acid trance, Breakbeat hardcore
New beat on hidastempoista elektronista tanssimusiikkia, jonka juuret ovat Belgiassa ja jonka kulta-aika sijoittui 1980-luvun loppuun. Yksi tunnetuimpia tyylisuunnan kappaleita on 101-yhtyeen "Rock To The Beat".
New beat on Rave musicin ja Hardcore technon ja sen musiikkiosien lajityyppien suora edeltäjä.
Yhtyeitä

Acts Of Madmen
Agaric
Amnesia
Bassline Boys
Bingo!
Bizz Nizz
Bazz
Cold Sensation
Confettis
Dirty Harry
Edwards & Armani
HNO3
In-D
LA Style
Lords of Acid
Nux Nemo
A Split Second
Taste of Sugar
The Project
Tragic Error
Tribe 22
The Concrete Beat
The Maxx
T99
Rhythm Device
Zsa Zsa Laboum
ZAG
101
Aiheesta muualla

Belgialaisen new beatin historiaa (Arkistoitu – Internet Archive) (englanniksi)
Kuvaus ja arvostelu eräästä new beat -kokoelmasta (englanniksi)
Kiinan ilmatieteen laitos
Aiheesta muualla

Kuvia tai muita tiedostoja aiheesta Kiinan ilmatieteen laitos Wikimedia Commonsissa
CMA Brochure (2012, pdf)] (englanniksi) (cma.gov.cn)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Chinesisches Amt für Meteorologie
| n k Kansalliset ilmatieteelliset laitokset |
| --- | --- |
Afrikka:  Angolan kansallinen ilmatieteen ja geofysiikan laitos * Egyptin ilmatieteen laitos * Etelä-Afrikan sääpalvelu * Etiopian kansallinen ilmatieteen laitos * INAM (Mosambik) * Kenian ilmatieteen laitos * Malawin ilmastonmuutoksen ja ilmatieteen palvelulaitos * Marokon ilmatieteen laitos * Mettelsat (Kongon dem. tas.) * Namibian ilmatieteellinen palvelu * Nigerian ilmatieteen laitos * Tansanian ilmatieteen laitos * Tunisian kansallinen ilmatieteen laitos 
Amerikka:  Brasilian kansallinen ilmatieteen laitos * Argentiinan kansallinen ilmatieteellinen palvelu  * Kanadan ilmatieteellinen palvelu   * Meksikon kansallinen ilmatieteellinen palvelu * Yhdysvaltain kansallinen sääpalvelu 
Aasia:  Bangladeshin ilmatieteen laitos  * Filippiinien ilmatieteen, geofysiikan ja tähtitieteen palveluhallinto * Gidromettsentr Rossii (Venäjä) * Intian ilmatieteen laitos * Indonesian ilmatieteen, ilmastotieteen ja geofysiikan laitos * Iranin ilmatieteen laitos (IRIMO) * Japanin ilmatieteen laitos * Kazhydromet (Kazakstan) * Kiinan ilmatieteen laitos  * Korean ilmatieteellinen hallinto (Etelä-Korea)  * Malesian ilmatieteen laitos * Pakistanin ilmatieteen laitos  * Thaimaan ilmatieteen laitos * Turkin valtion ilmatieteellinen palvelu * Vietnamin kansallinen hydrometeorologinen ennustuskeskus 
Eurooppa:  Belgian kuninkaallinen ilmatieteen laitos * Espanjan valtion ilmatieteen laitos * Gidromettsentr Rossii * Ilmatieteen laitos (Suomi) * IMGW (Puola) * Islannin ilmatieteen laitos * Italian ilmatieteellinen palvelu * Kuninkaallinen Alankomaiden ilmatieteen laitos * Latvian ympäristön, geologian ja ilmatieteen keskus (LVĢMC) * Liettuan hydrometeorologinen palvelu * Met Éireann (Irlanti) * Météo-France * MeteoSwiss * Met Office (Britannia) * Norjan ilmatieteen laitos * Saksan sääpalvelu * SMHI (Ruotsi) * Tanskan ilmatieteen laitos * Tšekin hydrometeorologinen laitos * Turkin valtion ilmatieteellinen palvelu * Ukrainan hydrometeorologinen keskus * Viron sääpalvelu 
Oseania:   Bureau of Meteorology (Australia)  * MetService (Uusi-Seelanti) 
Maailmanlaajuinen katto-organisaatio: Maailman ilmatieteen järjestö (WMO) * Eurooppalainen yhteistoimintaelin: Eumetnet
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat  Australia 
Käännös suomeksi
Kendall Jenner

| Kendall Nicole Jenner |
| --- | --- |
Jenner vuonna 2021. Jenner vuonna 2021.
Henkilötiedot
Koko nimi:  Kendall Nicole Jenner
Syntynyt: 3. marraskuuta 1995 (ikä 29) Los Angeles, Kalifornia
Ammatti:  malli, televisiopersoona, seurapiirihenkilö, näyttelijä
Sukulaiset:  Kylie Jenner (sisko), Kim Kardashian (puolisisar), Khloé Kardashian (puolisisar), Kourtney Kardashian (puolisisar), 
Näyttelijä
Aktiivisena:  2007–
Merkittävät roolit:  Kendall – E! Rikkaat Kardashianit Itsenään –  The Kardashians
Aiheesta muualla
Viralliset kotisivut
IMDb 
Kendall Nicole Jenner (s. 3. marraskuuta 1995 Los Angeles, Kalifornia, Yhdysvallat) on yhdysvaltalainen malli ja televisiopersoona. Hän tuli tunnetuksi tositelevisio-ohjelmasta E! Rikkaat Kardashianit jossa oli mukana 20 kauden ajan vuosina 2007–2021. Ohjelman perumisen jälkeen Jenner on perheineen esiintynyt Hulun tuottamassa The Kardashians -sarjassa.
Jenner on yksi sosiaalisen median avulla uraansa luonneista malleista, joille muotilehti Vogue on antanut nimityksen ”Instagirls” (suom. Instatytöt).
Biografia > Nuoruus

Kendall Jenner syntyi 3. marraskuuta 1995 Los Angelesissa, Kaliforniassa. Kendallin vanhemmat ovat Kris Jenner ja Caitlyn Jenner (ennen Bruce Jenner).  Jennerillä on yksi pikkusisko Kylie Jenner, neljä vanhempaa sisarpuolta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa sisarpuolta isänsä puolelta Cassandra Marino, Burt Jenner, Brandon Jenner ja Brody Jenner.
Kendall Jennerin vanhemmat erosivat vuonna 2015.
Biografia > Ura ja opiskelu

Jenner opiskeli Sierra Canyon School -nimisessä koulussa, mutta vaihtoi pian kotiopetukseen, jotta pystyi paremmin keskittymään mallin uraan. Jenner valmistui vuonna 2014.
Jenner sai sopimuksen mallitoimisto Wilhelminan kanssa 14-vuotiaana. Hän esiintyi muun muassa Forever 21:n, Luca Couturen ja Nordstromin kampanjoissa. Vuonna 2010 Jenner esiintyi siskonsa Kylie Jennerin kanssa lehdissä Teen Vogue ja Paper Magazine. Vuonna 2012 he olivat molemmat Teen Voguen kannessa.
Keväällä 2014 Jenner käveli New Yorkin muotiviikoilla Marc Jacobsin, Lontoossa Giles Deaconin ja Pariisissa Givenchyn ja Chanelin näytöksissä. Syyskuussa 2014 hän esiintyi muotinäytöksissä New Yorkin, Milanon ja Pariisin muotiviikoilla, muun muassa Donna Karanin, Diane von Furstenbergin, Tommy Hilfigerin, Fendin ja Dolce & Gabbanan näytöksissä. Marraskuussa 2014 Jenner solmi sopimuksen muotimerkki Estée Lauderin kanssa. Syksyn/talven 2015 -muotiviikoilla keväällä 2015 Jenner käveli New Yorkissa muun muassa Chanelin, Alexander Wangin ja Michael Korsin, Lontoossa Giles Deaconin, Milanossa Fendin ja Pariisissa H&M:n näytöksissä.